Þær Erna Rún Magnúsdóttir og Kristín Heiða Ingvadóttir opnuðu nýlega persónulega heilsurækt og nuddstofur . Þær sameina krafta sína í nýjum húsakynnum neðst á Ægisgötunni en báðar eru þær nuddarar og einkaþjálfarar . Í lok október voru þær stöllur Kristín Heiða og Erna Rún heimsóttar í ný húsakynni , Portið . Þar eru þær bæði með nuddstofur og heilsurækt . Þær eiga ýmislegt sameiginlegt ; eru báðar nuddarar og einkaþjálfarar . Þær urðu vinkonur í þjálfaranámi sínu og aðspurðar hvað hafi orðið til þess að þær fóru út í að opna starfssemi sína Portið segir Erna Rún að þær hafi ekki verið spenntar að fara að vinna sem einkaþjálfarar á einhverri annarri líkamsræktarstöð . Þeim hafi þótt sniðugt að geta sameinað bæði nuddið og þjálfunina . Húsnæðið datt upp í hendurnar á okkur Erna Rún og Kristín Heiða segja að húsnæðið þeirra í dag hafi dottið upp í hendurnar á þeim . Eigendur PVG gluggasmiðjunnar leigja þeim húsnæðið sem er gamla skrifstofuhúsnæði Fiskimjöls og lýsis . “ Eftir að hafa skoðað húsnæðið fórum við heim og hugsuðum málið , ” segir Erna Rún . Kristínu leist svo vel á húsnæðið að hún hringdi í Ernu Rún og sagðist ætla að stökka á þetta , hún væri velkomin að vera með ef hún vildi . Tóku allt sjálfar í gegn „ Við fengum lyklana í mars og í rauninni máttum við gera það sem við vildum “ , segir Erna Rún . „ Gísli var að breyta öllu sínum megin og við ákváðum líka bara að byrja . Mættum bara með sleggjuna og fórum að rífa niður veggi ! “ segir Kristín . Þær hafi þó notið aðstoðar manna sinna , þeirra Óðins og Lalla . „ Við rifum niður veggi , smíðuðum nýja , færðum til parket , máluðum , þetta var ótrúlega skemmtilegur tími “ , segir Kristín . Erna Rún bætir við að þau hafi unnið allt sjálf nema að setja upp eldhúsinnréttinguna og flísaleggja sturtuklefann . Þær hafi síðan séð um að mála allt . Salurinn vinsæll til útleigu Salinn leigja þær út bæði fyrir Zúmba og Jóga . Eins og staðan er í dag er salurinn orðinn þétt setinn . „ Það er mjög góð nýting á salnum og við munum kannski bæta meiru við í þjálfun ef mikil eftirspurn verður . “ Allir geta byrjað að hreyfa sig Erna Rún og Kristín bjóða bæði upp á hádegistíma og einkaþjálfun . Þær benda á að allir geti byrjað að hreyfa sig . “ Þrátt fyrir meiðsli og annað þá er gott að koma og fá ráðleggingar og byrja hægt , ” segir Erna Rún . Áhersla á persónulega þjónustu og þjálfun Þær leggja áherslu á persónulega þjónustu og vilja frekar vera með færri í tímum en fleiri til að geta leiðbeint og sinnt sínum hópi vel . Erna Rún segir að lykilatriðið sé að koma sér af stað . „ Það þarf ekki að fara í brjálaðar lyftingar og Kristín bætir við að ekki sé heldur gott að byrja of geyst og fara of hratt í upphafi . Þær hvetja fólk til að hafa samband um hvað sé best að gera og hvernig best er að bera sig í upphafi . Hægt sé að finna hreyfingu sem hentar öllum sama í hvaða líkamlega formi fólk er .